CELEX: 32009L0146
Language: el
Date: 2009-11-26 00:00:00
Title: Οδηγία 2009/146/ΕΚ της Επιτροπής, της 26ης Νοεμβρίου 2009 , για τη διόρθωση της οδηγίας 2008/125/ΕΚ σχετικά με την τροποποίηση της οδηγίας 91/414/ΕΟΚ του Συμβουλίου, ώστε να συμπεριληφθούν οι ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρας του 2,5-διχλωροβενζοϊκού οξέος, metamitron, sulcotrione, tebuconazole και triadimenol (Κείμενο που παρουσιάζει ενδιαφέρον για τον ΕΟΧ)

27.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 312/55
            
         
      ΟΔΗΓΊΑ 2009/146/ΕΚ ΤΗΣ ΕΠΙΤΡΟΠΉΣ
   
   της 26ης Νοεμβρίου 2009
   για τη διόρθωση της οδηγίας 2008/125/ΕΚ σχετικά με την τροποποίηση της οδηγίας 91/414/ΕΟΚ του Συμβουλίου, ώστε να συμπεριληφθούν οι ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρας του 2,5-διχλωροβενζοϊκού οξέος, metamitron, sulcotrione, tebuconazole και triadimenol
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη:
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1 δεύτερο εδάφιο δεύτερη περίπτωση,
   Εκτιμώντας τα ακόλουθα:
   
               (1)
            
            
               Η οδηγία 2008/125/ΕΚ της Επιτροπής (2) περιέχει σφάλματα ορολογίας όσον αφορά τις χρήσεις που μπορούν να εγκριθούν για το φωσφορούχο αργίλιο, το φωσφορούχο ασβέστιο και το φωσφορούχο μαγνήσιο. Τα σφάλματα αυτά θα πρέπει να διορθωθούν.
            
         
               (2)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα της οδηγίας 2008/125/ΕΚ διορθώνεται ως εξής:
   
               1.
            
            
               Στο μέρος Α της έβδομης στήλης (ειδικοί όροι) της σειράς αριθ. 266 (φωσφορούχο αργίλιο), η πρώτη και η δεύτερη πρόταση αντικαθίστανται από τα ακόλουθα:
               «Επιτρέπονται μόνο χρήσεις για εντομοκτονία, τρωκτικοκτονία, ασπαλακοκτονία και λεποριδοκτονία με μορφή έτοιμων προς χρήση προϊόντων που περιέχουν φωσφορούχο αργίλιο.
               Ως τρωκτικοκτόνο, ασπαλακοκτόνο και λεποριδοκτόνο, επιτρέπονται χρήσεις μόνο σε εξωτερικό χώρο.».
            
         
               2.
            
            
               Στο μέρος Α της έβδομης στήλης (ειδικοί όροι) της σειράς αριθ. 267 (φωσφορούχο ασβέστιο), η πρώτη πρόταση αντικαθίσταται από τα ακόλουθα:
               «Επιτρέπονται μόνο χρήσεις σε εξωτερικούς χώρους για τρωκτικοκτονία και ασπαλακοκτονία με μορφή έτοιμων προς χρήση προϊόντων που περιέχουν φωσφορούχο ασβέστιο.».
            
         
               3.
            
            
               Στο μέρος Α της έβδομης στήλης (ειδικοί όροι) της σειράς αριθ. 268 (φωσφορούχο μαγνήσιο), η πρώτη και η δεύτερη πρόταση αντικαθίστανται από τα ακόλουθα:
               «Επιτρέπονται μόνο χρήσεις για εντομοκτονία, τρωκτικοκτονία, ασπαλακοκτονία και λεποριδοκτονία με μορφή έτοιμων προς χρήση προϊόντων που περιέχουν φωσφορούχο μαγνήσιο.
               Ως τρωκτικοκτόνο, ασπαλακοκτόνο και λεποριδοκτόνο, επιτρέπονται χρήσεις μόνο σε εξωτερικό χώρο.».
            
         Άρθρο 2
   Τα κράτη μέλη θεσπίζουν και δημοσιεύουν, πριν από τις 28 Φεβρουαρίου 2010, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Μαρτίου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 26 Νοεμβρίου 2009.
      
         
            Για την Επιτροπή
         
         Androulla VASSILIOU
         
         
            Μέλος της Επιτροπής
         
      
   
   
      (1)  ΕΕ L 230 της 19.8.1991, σ. 1.
   
      (2)  ΕΕ L 344 της 20.12.2008, σ. 78.